પોતાની લાઈફસ્ટાઈલ મેઈન્ટન ન કરી શકવાની શક્યતા જોતાં તે બાળકો અને પત્નીને મારી નાખીને પોતે મરી જાય છે, અથવા ક્યારેક બીજા કારણો હોય છે. સાઈકૉલૉજિસ્ટના મતે આવા પુરુષો પિતૃસત્તાક માનસિકતા ધરાવતા હોય છે. પોતાના કુટુંબ માટે પઝેસિવ હોય છે. પોતાના કુટુંબની જવાબદારી પોતાની જ છે એવું દ્રઢપણે માનતા હોય છે. એ જવાબદારી પૂરી ન કરી શકાતા તેઓ પોતાને ફેઈલ્યોર માને છે. પોતાની નિષ્ફળતા એક પુરુષ તરીકે સહન ન થતાં તે હતાશામાં સરી પડે છે. વળી પુરુષો પોતાનું અંતર બીજા સામે ખોલતા નથી. સ્ત્રીઓની જેમ દરેક સુખ દુ:ખની વાત બીજાને કહી શકતા ન હોવાને કારણે મનનો આક્રોશ ઠલવાતો નથી. તેમાં એવી કોઈ ઘટના બને છે જે તેને ઘાતકી બનવા ઉશ્કેરે છે. વળી તેમાં જો કુટુંબને કારણભૂત માને તો પરિણામે તે પોતાની વ્હાલસોયી વ્યક્તિઓને જ ખતમ કરી નાખે છે.